Publication: Magyar Közlöny
Issue: MK-2011-89 (Year: 2011, Number: 89)
Era: contemporary
Section: A csõdeljárásról és a felszámolási eljárásról szóló 1991. évi XLIX. törvény (a továbbiakban: Cstv.) 12. § (1) bekezdése
Paragraph Index: 925

(3) A rendkívüli moratórium célja az adós mûködõképességének idõleges biztosítása. A rendkívüli moratórium idõtartama alatt a hitelezõi követelések kamatoznak. A rendkívüli moratórium idõtartama alatt kifizetéseket kizárólag az ideiglenes vagyonfelügyelõ ellenjegyzésével (jóváhagyásával) lehet teljesíteni. Az ideiglenes vagyonfelügyelõ ellenjegyzi (jóváhagyja) a rendkívüli moratórium idõtartama alatt esedékessé váló azon kifizetéseket, amelyek az adósnak a felszámolás elrendeléséig a jelen törvény szerinti kiemelt tevékenysége folytatásához és a mûködõképessége fenntartásához szükségesek; az ideiglenes vagyonfelügyelõ által ellenjegyzett kifizetések a rendkívüli moratórium alatt teljesíthetõk. Az ideiglenes vagyonfelügyelõt az adós pénzforgalmi számlái felett együttes rendelkezési jog illeti meg. Az ideiglenes vagyonfelügyelõ haladéktalanul bejelenti az adós számláit vezetõ pénzforgalmi szolgáltatóknak a jelen bekezdésben meghatározott jogosítványait és hitelt érdemlõ módon igazolt aláírását. A rendkívüli moratórium alatt egyebekben megfelelõen alkalmazni kell a 11. §-ban foglaltakat is. Az adós vezetõje a rendkívüli moratórium alatti tevékenysége folytatásához és a mûködõképessége fenntartásához szükséges fizetési kötelezettségek teljesítésének fedezetét elkülöníti, ennek végrehajtását az ideiglenes vagyonfelügyelõ ellenõrzi, és elmulasztása esetén ezt jelzi a legfõbb szervnek, a felügyelõ bizottságnak és a könyvvizsgálónak. A rendkívüli moratórium idõszaka alatt az adós mûködésével kapcsolatos hatósági engedélyek lejárata a rendkívüli moratórium végéig meghosszabbodik, és az illetékes hatóság az irányadó jogszabályok szerint az engedélyt csak akkor vonhatja vissza, amennyiben ez az élet- vagy vagyonbiztonság megóvása érdekében szükséges. A rendkívüli moratórium idõszaka alatt az adóssal kötött szerzõdéseket az adóssal szerzõdõ fél nem mondhatja fel, azoktól nem állhat el, továbbá ezen szerzõdések az adós fizetésképtelenségére, illetve a rendkívüli moratóriumra tekintettel nem szûnnek meg.

Source: https://magyarkozlony.hu/hivatalos-lapok/106f02f3f6bcacbd625a0444bce091dcc1d9b2e8/dokumentumok/ade96340bb45b4d768eb4f6b25d28fc45f642dcc/letoltes